
Бүген Татарстан Республикасы Президенты Рөстәм Миңнеханов Мюнхенга эш сәфәре кысаларында «IBM» компаниясенең «Watson Internet of Things» штаб-квартирасында булды.

Watson IoT глобаль экосистемасы вице-президенты Никлаус Вазер һәм Үзәк һәм Көнчыгыш Европа илләрендә IBM компаниясенең сәнәгать юнәлешләре буенча җитәкчесе Алексей Аникин Рөстәм Миңнеханов һәм Татарстан делегациясенә IBM халыкара корпорациясенең стратегик юнәлеше - BM Watson Internet of Things юнәлешен оештыру тарихы турында кыскача хәбәр иттеләр (әйберләр интернеты). Әлеге юнәлеш 2015 елда ачылган.

Рөстәм Миңнехановка әлеге технологияләрне куллану мөмкинлекләре күрсәтелде: сәнәгать секторында, авыл хуҗалыгы һәм сәламәтлек сакалуда. ТР Президентына BMW i8 автомобиленең эчке конструкциясен күрсәттеләр - төрле датчиклар, когнитив системалар.

Ахырда Рөстәм Миңнеханов мондый югары технологияләр бөтен дөнья өчен әһәмиятле, дип билгеләде. Аерым алганда, Татарстанда әлеге когнитив технологияләр авыл уҗалыгы өлкәсендә файдалы булыр иде.
Рөстәм Миңнеханов «IBM» компаниясенең «Watson Internet of Things» штаб-квартирасында булды